ПРОТОКОЛ № 40
от заседанието на Комисия по правни и институционални въпроси към Пленума на Висшия съдебен съвет, 
проведено на 4 декември 2017 г.

Днес, 4 декември 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ - отсъства

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Зорница Златева - гл. експерт - връзки с обществеността в отдел „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Проект на Правилник за изменение и допълнение на Правилника  на администрацията на Прокуратурата на Република България и становища по проекта;
- Покана от Окръжен съд – Враца до членовете на Висшия съдебен съвет за предстоящо провеждане на „Деня на отворените врати“;
- Изпълнителен лист срещу „ВАЛЕКС“ АД.

Д Н Е В Е Н   Р Е Д: 
           1. ОТНОСНО: Изслушване на Мария Карагьозова – съпредседател на Гражданския съвет, Светла Дерменджиева – председател на Управителния съвет на Камарата на независимите оценители в България и Татяна Лисичкова – правен експерт на асоциация „Форум“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. По настояване на представителите на Гражданския съвет - Мария Карагьозова, Светла Дерменджиева и Татяна Лисичкова, внася повторно предложението за избор на съпредседател на Гражданския съвет в заседание на Пленума, поради обстоятелството, че без наличието на такъв съществуват сериозни затруднения в работата на Съвета и се възпрепятства неговата дейност.

I. МЕЖДУНАРОДНА ДЕЙНОСТ:

2. ОТНОСНО: Информация от Висшия съдебен съвет във връзка с отчет по Плана за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка (МСО), изготвян от Министерство на правосъдието.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ предоставената информация по изпълнението на Плана за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка (МСО) към 30 ноември 2017 г.
2.2. ВЪЗЛАГА на експертите от дирекция „Международна дейност“ в АВСС да изпратят актуализирания Отчет за изпълнението на Плана за действие за изпълнение на препоръките от доклада на Европейската комисия от януари 2017 г. до Министерство на правосъдието, дирекция „Стратегическо развитие и програми“, отдел „Координация на политики в съдебната система“, в рамките на посочения срок – 5 декември 2017 г.
II. ПУБЛИЧНА КОМУНИКАЦИЯ:

3. ОТНОСНО: Информация за Образователната програма „Съдебната власт – информиран избор и гражданско доверие. Отворени съдилища и прокуратури“, реализирана в изпълнение на споразумения за сътрудничество между ВСС и МОН

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1.ПРИЕМА ЗА СВЕДЕНИЕ Информацията за Образователната програма „Съдебната власт – информиран избор и гражданско доверие. Отворени съдилища и прокуратури“, реализирана в изпълнение на споразумения за сътрудничество между ВСС и МОН.
3.2. ВЪЗЛАГА на отдел „Публична комуникация и протокол“ Информацията за Образователната програма „Съдебната власт – информиран избор и гражданско доверие. Отворени съдилища и прокуратури“ да се публикува в раздел „За членовете на ВСС“ във вътрешната поща, за което своевременно да бъдат информирани. 
3.3. ВЪЗЛАГА на отдел „Публична комуникация и протокол“ да се публикува на интернет сайта на ВСС в раздел „Пресцентър“, подраздел „Образователна програма“ презентацията на тема „Образователна програма „Съдебната власт – информиран избор и гражданско доверие. Отворени съдилища и прокуратури“, представена при награждаването на ВСС в конкурса „Кристални везни на правосъдието“ на CEPEJ. 
3.4. ВЪЗЛАГА на дирекция „Международна дейност“ да публикува в англоезичната версия на сайта на ВСС:
- Информацията представяща Образователната програма „Съдебната власт – информиран избор и гражданско доверие. Отворени съдилища и прокуратури“;
- Прессъобщението от 30.10.2017 г. със заглавие „Висшият съдебен съвет на Република България бе отличен в престижния конкурс „Кристални везни на правосъдието“ на Съвета на Европа“ публикувано на интернет сайта на ВСС, раздел „Пресцентър“, подраздел „Образователна програма“- „новини“;
- Презентацията на тема „Образователна програма „Съдебната власт – информиран избор и гражданско доверие. Отворени съдилища и прокуратури“, представена при награждаването на ВСС в конкурса „Кристални везни на правосъдието“ на CEPEJ. 
- Презентацията на английски език, представена от Пламен Георгиев – съдия в Районен съд – Хасково (понастоящем административен ръководител) при участието му в Международната конференция „Съдилища и комуникация“ в гр. Будапеща, Унгария през 2015 г. Презентацията представя Пилотната образователна програма и реализирането ѝ в съдебен район – Хасково.

4. ОТНОСНО:  Справка за заявените финансови средства от органите на съдебната власт участници в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 година.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА ЗАПОЗНАВАНЕ „Справка за заявените финансови средства от органите на съдебната власт участници в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 година".
4.2. ПРЕДЛАГА да се обсъдят потребностите от финансиране на дейности по Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 година на срещата с лекторите и наставници на 11.12.2017 г.
- Да се обсъди определяна на общ размер на награден фонд – 200 лв. /решение на ВСС по протокол № 13/20.04.2017 г., т. 2/, както и целесъобразността средствата да се предоставят на окръжен/районен съд, когато в Програмата участват съвместно няколко органи на съдебната власт. 
- Да се определят образователните материали и дейностите, за които може да се заявява допълнително финансиране от органите на съдебната власт.
- Да се обсъди необходимостта от централизирано изготвяне на видеоматериал за представяне на Програмата, провеждане на симулативен съдебен процес и други дейности. 
- Да се изискат от органите на съдебната власт изготвени по Програмата материали, включително на електронен носител, с цел мултиплицирането им сред всички ученици. 
4.3. ПРЕДЛАГА на Комисия "Бюджет и финанси" да разреши осигуряването на награден фонд от 200 лв. за съдилищата и прокуратурите, участващи самостоятелно, както и същия размер за водещия съд при съвместно участващи органи на съдебната власт в Образователната програма „Съдебната власт – информиран избор и гражданско доверие. Отворени съдилища и прокуратури“.

5. ОТНОСНО: Писма от административните ръководители на Районен съд – Брезник и Административен съд – Пазарджик относно провеждане на информационната кампания „Ден на отворените врати“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРИЕМА ЗА СВЕДЕНИЕ писмата от административните ръководители на Районен съд – Брезник и Административен съд – Пазарджик, във връзка с проведен Ден на отворените врати.
5.2.	ВЪЗЛАГА на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.
5.3. Писмата от административните ръководители във връзка с проведените „Дни на отворените врати“, да се обобщават от експертите от отдел „Публична комуникация и протокол“ и да се представят на всеки три месеца на заседание на комисията. 
ДОПЪЛНИТЕЛНИ ТОЧКИ:

10. ОТНОСНО: Покана от Окръжен съд – Враца до членовете на Висшия съдебен съвет за предстоящо провеждане на „Деня на отворените врати“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Поканата да се сведе до знанието на всички членове на ВСС. 

III. ПРАВНИ ВЪПРОСИ:

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
Обединява за общо разглеждане т.т. 6 и 7 относно писмо от Окръжен съд – Смолян /вх. № 15746 от 24.11.2017 г./ и писмо от Районен съд – Пазарджик /вх. № 15947 от 28.11.2017 г./ за утвърждаване образци на заповед за изпълнение и за утвърждаване и унифициране образци на книжа, свързани с връчването по ГПК и НПК. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1. ДА СЕ ИЗПРАТИ писмо до Министерството на правосъдието, предвиждат ли се изменения в Наредба № 6 от 20.02.2008 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство и Наредба № 7 от 22.02.2008 г. за утвърждаване на образците на книжа, свързани с връчването по ГПК, с оглед изменението на ГПК от 31.10.2017 г.

	8. ОТНОСНО: Писмо от Районен съд – Айтос във връзка със събиране вземанията на съда /вх. № 16029 от 29.11.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8.1. ДА СЕ ИЗПРАТЯТ писма до министъра на финансите и ТД на НАП – Бургас с искане за информация каква е причината, поради която не са върнати на РС – Айтос изпълнителните листове, по които съдът е взискател и по които не са образувани изпълнителни дела.

ДОПЪЛНИТЕЛНИ ТОКЧКИ:

	9. ОТНОСНО: Проект на Правилник за изменение и допълнение на Правилника  на администрацията на Прокуратурата на Република България и становища по проекта

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. На основание чл. 26, ал. 3 от Закона за нормативните актове проектът на Правилника  на администрацията на Прокуратурата на Република България да се публикува на интернет страницата на Висшия съдебен съвет, ведно с мотивите към него, съответно доклада и предварителната оценка на въздействието по чл. 20 от с.з.
 9.2. Срокът за предложения и становища по проекта на Правилник за изменение и допълнение на Правилника  на администрацията на Прокуратурата на Република България, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
9.3. Изпраща проекта на дирекция „Бюджет и финанси“ за финансова обосновка.

	11. ОТНОСНО: Изпълнителен лист срещу „ВАЛЕКС“ АД

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. Изпълнителният лист да бъде възложен за образуване на изпълнително дело на ДСИ. 

    ПРЕДСЕДАТЕЛ
                                                                    НА КОМИСИЯТА:	/п/	 
ЦВЕТИНКА ПАШКУНОВА